मा.मन्त्रीस्तरवाट मिति २०८१/०६/१६

वाली तथा पशुधन वीमाको प्रिमियम अनुदान उपलब्ध गराउने कार्यविधि २०८१

प्रस्तावना : कृषि पशुपंछी तथा मत्स्य व्यावसायमा हुने जोखिमहरुको आर्थिक सुरक्षण गर्दै यस्ता व्यावसाय तर्फ कृषकलाई आकर्षण गरी कृषि क्षेत्रमा निजि तथा सहकारी क्षेत्रको लगानी सुरक्षित गर्न आवश्यक भएकोले नेपाल सरकारको आर्थिक वर्ष २०८१/०८२ को वजेट वकतव्यको बुंदा नं ४७ मा भएको व्यवस्थालाई कार्यान्वयन गर्न वान्छनीय भएकोले,

विनियोजन ऐन,२०८१ को दफा ११ को उपदफा २ ले दिएको अधिकार प्रयोग गरी कृषि तथा पशुपंछि विकास मन्त्रालयले यो कार्यविधि वनाई लागु गरेको छ ।

परिच्छेद – १

प्रारम्भिक

1. संक्षिप्त नाम र प्रारम्भ (1) यस कार्यविधिको नाम वाली तथा पशुधन वीमाको प्रिमियम अनुदान उपलब्ध गराउने कार्यविधि २०८१ रहेको छ ।
2. यो कार्यविधि मिति २०८१ कार्तिक १ गतेवाट लागु हुनेछ ।
3. परिभाषा विषय वा प्रसंग अर्को अर्थ नलागेमा यस कार्यविधिमा
4. काबु र बाहिरको परिस्थिति भन्नाले कृषि, मत्स्य तथा पशुपंछि व्यावसायमा विभिन्न प्राकृतिक विपढ् एवं रोग कीराको कारण तथा दुर्घटना एवं वीमालेखमा उल्लेखित परिस्थिति सम्झनुपर्छ ।
5. कार्यालय भन्नाले प्रदेश सरकारको तथा स्थानीय तहमा रहेका कृषि मत्स्य तथा पशुपंछि क्षेत्र हेर्ने कार्यालय सम्झनुपर्छ ।
6. पशुधन भन्नाले घरपालुवा पशुपंछी तथा मत्स्य सम्झनु पर्छ ।
7. वाली भन्नाले कृषि क्षेत्रवाट उत्पादित फलफूल,तरकारी,तेलहन,दलहन, मसला वाली, पुष्प, च्याउ जस्ता कृषि उपज सम्झनु पर्छ र यसरी मौरी पालन रेशम खेती च्याउ खेती चिया कफी उंखु लगायत अन्य नगदे तथा औधोगिक वाली समेतलाई सम्झनुपर्छ ।
8. वीमक भन्नाले वीमा ऐन २०७९ वमोजिम वीमा व्यावसाय गर्न ईजाजतपत्र प्राप्त निर्जिवन वीमा कम्पनि सम्झनु पर्छ र सो शव्दले लघु निर्जिवन वीमा कम्पनि समेतलाई जनाउँनेछ ।
9. वीमीत भन्नाले वीमा गर्ने व्यक्ति वा संस्था (फर्म) वा सामुहिक (जस्तै नगरपालिका, गाउँपालिका सहकारी संस्था आदिले किसानको सामुहिक रुपमा वीमा गरीदिने) संस्था सम्झनुपर्छ र सो शब्दले वीमालेखवाट लाभ लिन पाउने अधिकार भएको व्यक्तिलाई समेत सम्झनुपर्छ ।
10. वीमालेख भन्नाले वीमकले कुनै पनि जोखिम स्वीकार गरी वीमितलाई जारी गरेको वीमाको लिखत सम्जनु पर्छ ।
11. मन्त्रालय भन्नाले कृषि तथा पशुपंछि विकास मन्त्रालय सम्झनु पर्छ ।
12. विभाग भन्नाले कृषि विभाग र पशु सेवा विभाग सम्झनु पर्छ ।
13. समिति भन्नाले वाली पशुधन वीमा प्रिमियम अनुदान व्यवस्थापन समिति सम्झनु पर्छ ।

परिच्छेद – २

समिति सम्वन्धि व्यवस्था

३ समित (१) वाली तथा पशुधन वीमा कार्यक्रम कार्यान्वयन गर्न देहाय वमोजिमको